section_heading: Stvaranje
paragraph_text: Album je dobio ime Meteora po kamenim formacijama stijena u Grčkoj. Sastav je zapazio tu znamenitost tijekom turneje po Europi, te ih je to nadahnulo da prenesu taj veliki i snažan osjećaj u svoj album, a tako i ime. Producent albuma bio je Don Gilmore. Album je u svom prvom tjednu od objave prodan u više od 810 000 kopija, a do danas je prodan u gotovo 15 milijuna kopija širom svijeta. U albumu dominira velika sinkronizacija tj. trenutačni prijelaz s jedne pjesme na drugu, pa se dobiva dojam da je cijeli album jedna velika pjesma. Najduža pjesma na albumu je "Somewhere I Belong", te je isto tako pjesma za koju je trebalo odvojiti najviše vremena. Sastav je za tu pjesmu napravio više od 40 verzija refrena, dok se nije dobila prava verzija. "Somewhere I Belong" je bio prvi singl s Meteore.